PATVIRTINTA

Jonavos Jeronimo Ralio gimnazijos

direktoriaus 2020 m. lapkričio 5 d.

įsakymu Nr. V1-158

**JONAVOS JERONIMO RALIO GIMNAZIJOS MOKINIŲ APŽIŪROS DĖL ASMENS HIGIENOS TVARKOS APRAŠAS**

**I SKYRIUS**

**BENDROSIOS NUOSTATOS**

1. Mokinių apžiūros dėl asmens higienos tvarkos aprašas (toliau – Aprašas) parengtas vadovaujantis Lietuvos Respublikos sveikatos apsaugos ministro ir Lietuvos Respublikos švietimo ir mokslo ministro 2016 m. liepos 21 d. įsakymu Nr. V-966/V-672 „Dėl visuomenės sveikatos priežiūros organizavimo mokykloje tvarkos aprašo patvirtinimo“.

2. Aprašas nustato mokinių asmens higienos apžiūros tikslą, uždavinius,organizavimo tvarką.

3. Mokinių asmens higienos apžiūros Jonavos Jeronimo Ralio gimnazijoje tikslas – saugoti ir stiprinti mokinių sveikatą, aktyviai bendradarbiaujant su jų tėvais (globėjais, rūpintojais) bei užtikrinti mokinių asmens higienos laikymąsi gimnazijoje.

4. Mokinių asmens higienos apžiūros gimnazijoje uždaviniai:

4.1. Vykdyti mokinių asmens higienos, tame tarpe pedikuliozės, stebėseną ir prevenciją.

4.2. Ugdyti mokinių asmens higienos įgūdžius.

5. Mokinių apžiūrą dėl asmens higienos vykdo Visuomenės sveikatos priežiūros specialistas (toliau – VSP specialistas), vykdantis sveikatos priežiūrą gimnazijoje, o esant reikalui, kitas gimnazijos direktoriaus įgaliotas pedagogas.

**II SKYRIUS**

**MOKINIŲ ASMENS HIGIENOS APŽIŪROS ORGANIZAVIMAS**

6. Profilaktinis mokinių tikrinimas dėl pedikuliozės:

6.1. Mokinio tėvų (globėjų, rūpintojų) raštiškas sutikimas dėl mokinių asmens higienos ir švaros patikrinimo procedūrų vykdymo gimnazijoje įtraukiamas į priėmimo į gimnaziją sutartį.

6.2. Profilaktinis patikrinimas atliekamas po vasaros, rudens, žiemos, pavasario atostogų ar pagal epidemiologines reikmes, kurį nepažeidžiant vaiko teisių, atlieka VSP specialistas.

6.3. Prieš kiekvieną patikrinimą VSP specialistas mokinius informuoja apie tai, kas bus daroma ir kodėl tai reikia daryti.

6.4. Patikrinimas atliekamas gimnazijos sveikatos kabinete arba atskiroje patalpoje, kurioje yra vandens ir muilo. Privaloma imtis visų priemonių, kad ugdytinis būtų apsaugotas nuo viešo izoliavimo, pažeminimo ir kitų neigiamų pasekmių. Asmuo atliekantis patikrinimą turi elgtis korektiškai ir kvalifikuotai.

6.5. Mokinys, kurio galvos plaukuose rasta utėlių, glindų neturi būti tuoj pat atskirtas nuo kitų mokinių, jis gali likti gimnazijoje iki dienos pabaigos.

7. Esant pedikuliozės atvejui VSP specialistas:

7.1. Informuoja gimnazijos administraciją ir tėvus/globėjus (telefonu, raštu arba tiesiogiai).

7.2. Individualiai ir konfidencialiai informuojami tėvai/globėjai, kad vaikas užsikrėtęs utėlėmis, nurodant būdus, kaip jas naikinti ir rekomenduojant kreiptis į šeimos gydytoją.

8. Mokinys utėlių naikinimo metu negali lankyti gimnazijos ir į gimnaziją turi sugrįžti švarus, kai utelės išnaikintos (t. y. neturintis nei utelių, nei glindų), pateikdamas gydytojo pažymą ar tėvų raštišką patvirtinimą.

9. Grįžęs į gimnaziją mokinys yra tikrinamas (dėl priemonių taikymo kokybės) ir dar pakartojant patikrinimą praėjus savaitei po sugrįžimo.

10. Tuo atveju, kai gimnazijoje nedirba VSP specialistas, už mokinio asmens higienos priežiūrą atsako klasės vadovas ir/ar socialinis pedagogas ar kitas gimnazijos direktoriaus įgaliotas pedagogas.

11. Jeigu tėvai piktybiškai nereaguoja į gimnazijos pranešimus dėl pedikuliozės, apie tai informuojamas gimnazijos socialinis pedagogas bei Vaiko teisių apsaugos tarnyba.

**III SKYRIUS**

**BAIGIAMOSIOS NUOSTATOS**

12. Įstaigos VSPS specialistas, jam nesant kitas gimnazijos direktoriaus įgaliotas pedagogas, yra atsakingi už mokinių apžiūros dėl asmens higienos organizavimą ir vykdymą.

\_\_\_\_\_\_\_\_\_\_\_\_\_\_\_\_\_\_\_\_\_\_\_